Նետաօձ

Նետաօձ, լորտուների ընտանիքի սողուն։ Մարմինը բարակ է, մինչև 120 սմ երկարությամբ, բաց կամ մուգ մոխրագույն։ Մեջքի վրայով անցնում են 4 մուգ շերտեր։ Տարածված է Առաջավոր և Կենտրոնական Ասիայում։ Անդրկովկասում հազվադեպ է։ Ապրում է հիմնականում ավազուտներում։ Շատ արագաշարժ է (այստեղից՝ անվանումը)։ Մնվում է գլխավորապես մողեսներով, որոնց սպանում է թունավոր ատամներով։ Բազմանում է ձվադրությամբ։ Մարդու համար նետաօձի խայթոցը վտանգավոր չէ։

Սողուններ